Montgomery Clift
Edward Montgomery Clift (Omaha, 17. oktobar 1920. - New York, 23. juli 1966.), američki glumac U pozorištu nastupa već s trinaest godina, a kasnije s uspjehom glumi u Williamsovim i Wilderovim dramama. Nakon Drugog svjetskog rata posvećuje se filmu. Popularnost stiče osobito ulogama koristoljubivog udvarača Olivie de Havilland u Nasljednici, zatim likom siromašnog mladića kojega uspon na društvenoj ljestvici navodi na zločin u Mjestu pod suncem, te ulogom vojnika - žrtve krutoga vojničkog sistema u filmu Odavde do vječnosti. Nakon automobilske nesreće za snimanja filma Drvo života 1957. godine , podvrgao se plastičnoj operaciji lica koja je izmijenila njegov izgled, smanjila izražajnost, povećala osobnu nesređenost, pa otada ne postiže većih glumačkih uspjeha. Izrazito senzibilan i inteligentan, te iznimno kritičan u odabiru uloga i režisera. Nastupio je svega u 17 filmova. Clift je s istančanošću izrazio tjeskobe naraštaja s početka pedesetih godina i svojim ulogama upozorio na naličje američkog načina života. Zbog zatvorenosti likova koje je tumačio i suzdržanih interpretacija nije stvorio mit poput Marlona Branda ili Jamesa Deana.